D'aquestes 312 places, n'hi ha 24 de reservades a persones aspirants que tenen reconeguda la condició legal de discapacitades.
No s'exigeix tenir cap titulació acadèmica.
Si us presenteu a la convocatòria i supereu el procés selectiu la vostra plaça de personal laboral es reconvertirà en una plaça de personal funcionari.
En aquesta convocatòria no s'exigeix cap titulació acadèmica.
Els requisits, excepte els de llengua catalana i llengua castellana, s'han de complir des del darrer dia del termini de presentació de sol·licituds fins al dia de la presa de possessió.
S'hi poden presentar les persones aspirants amb la condició legal de discapacitades, amb un grau igual o superior al 33%.
Per a més informació sobre la via de reserva, consulteu Accés per a persones amb discapacitat.
Els aspirants amb discapacitat igual o superior al 33% que necessiteu adaptacions per realitzar les proves i/o en el vostre lloc de treball, cal que ho indiqueu expressament a la sol·licitud.
A la sol·licitud podeu autoritzar l'òrgan convocant a fer les consultes necessàries per comprovar aquesta circumstància i a demanar el dictamen vinculant.
Quan les vostres dades no constin en la Direcció General de l'Autonomia Personal i la Discapacitat del Departament de Treball, Afers Socials i Famílies o l'òrgan corresponent de la resta de comunitats autònomes, o no autoritzeu l'òrgan convocant a sol·licitar-ho, us heu d'adreçar als equips de valoració multiprofessional d'aquesta Direcció General en el termini de presentació de sol·licituds de participació en el procés selectiu per obtenir el dictamen vinculant.
Per Internet, a través de la plataforma de tràmits de la Generalitat de Catalunya.
Aneu a la pàgina http://politiquesdigitals.gencat.cat/convocatories, seleccioneu la convocatòria 243 i obriu l'apartat Presentar sol·licitud.
Hi trobareu l'enllaç per anar al tràmit amb la sol·licitud de participació.
Quan sigueu al tràmit trobareu a la pestanya Documentació relacionada el document Guia del tràmit, que us ajudarà pas a pas a fer la sol·licitud.
Compteu també amb l'assistència tècnica i material per presentar la sol·licitud a les Oficines d'Atenció Ciutadana de la Generalitat de Catalunya.
Si un cop enviada la sol·licitud us adoneu que us heu equivocat o hi falten dades, no heu de fer una nova sol·licitud sinó que heu de fer la comunicació de les noves dades pel registre electrònic (petició genèrica) de la seu electrònica de la Generalitat de Catalunya.
Aquesta petició s'ha d'adreçar al Departament de Polítiques Digitals i Administració Pública amb el tema Administració Pública, subtema Oposicions.
Estan exemptes de pagar la taxa les persones aspirants que, dins el termini de presentació de sol·licituds, es troben en alguna de les situacions següents:
Un cop tramesa la sol·licitud telemàtica, teniu dues opcions de pagament:
• En línia amb targeta bancària: empleneu l'apartat Targeta de crèdit/dèbit i pagueu telemàticament.
Amb la carta podreu abonar l'import de la taxa a través dels caixers automàtics de qualsevol oficina de CaixaBank, S.A., o de manera telemàtica des del portal d'Internet d'una altra entitat bancària.
Si pagueu per mitjà de la carta de pagament, l'apartat Pagament de la pàgina de Tràmits gencat apareix sempre com a pendent, tot i que les dades arriben igualment a l'òrgan gestor, que té en compte el pagament efectuat.
La manca de pagament, el pagament incomplet de la taxa o la no acreditació del motiu d'exempció determinen l'exclusió de la persona aspirant de la convocatòria.
Si marqueu la casella d'autorització de la sol·licitud no cal que adjunteu cap document acreditatiu de les circumstàncies que declareu, perquè l'Oficina de Selecció de Personal comprovarà aquestes dades en els registres existents.
No obstant això, és aconsellable fer-ho quan les dades a comprovar no consten en cap registre que l'Oficina de Selecció de Personal pugui consultar directament.
És el cas de documents que hagin emès òrgans indeterminats, com ara l'acreditació del nivell de coneixements de llengua catalana.
Les persones aspirants amb un vincle laboral amb la Generalitat de Catalunya no heu adjuntar cap document si les dades que acrediten els requisits de participació consten al Registre general de personal (Atri).
Si no hi consten, adreceu-vos al vostre servei de recursos humans i proporcioneu-los la informació i la documentació perquè la introdueixin a l'Atri.
• Quan es publiquen les llistes provisionals de persones aspirants admeses i excloses, si heu quedat exclòs/osa provisionalment, disposeu d'un termini de 10 dies hàbils per esmenar els defectes de la vostra sol·licitud inicial o per completar la documentació requerida.
Heu de presentar les esmenes pel registre electrònic de la seu electrònica de la Generalitat de Catalunya i adreçar-les al Departament de Polítiques Digitals i Administració Pública amb el tema Administració Pública, subtema Oposicions.
• Quan es publiquen les llistes definitives d'aspirants admesos i exclosos.
La primera prova és obligatòria:
(1) Els aspirants de promoció interna (personal laboral fix de la Generalitat de la categoria subaltern/a) estan exempts dels temes 7, 9 i 10 del temari en aquest exercici.
(2) Si superen aquest exercici més de 1.560 aspirants, s'establirà nota de tall.
La segona prova només l'han de fer les persones aspirants que no n'estan exemptes:
Per quedar exempt/a de fer l'exercici de llengua catalana cal acreditar el nivell intermedi de català (B2).
Les persones aspirants que prestin o hagin prestat serveis a l'Administració de la Generalitat de Catalunya, no heu de presentar el certificat o el títol corresponent de català si aquesta informació consta en el Registre general de personal.
També es considera que compliu el requisit si us trobeu en alguna d'aquestes situacions:
• Haver participat i obtingut plaça en un procés de selecció per accedir a l'Administració de la Generalitat de Catalunya on hi hagués establerta una prova o exercici del mateix nivell o superior.
• Haver superat la prova o l'exercici esmentat en altres processos de selecció en la mateixa oferta d'ocupació pública.
Si no us trobeu en cap de les situacions anteriors, us recomanem que adjunteu amb la sol·licitud d'admissió la documentació acreditativa dels coneixements de llengua catalana.
Juntament amb les qualificacions del segon exercici de la primera prova (supòsit pràctic) es publicarà la llista de persones que no hagin acreditat el nivell de coneixements de llengua catalana.
Les persones aspirants que constin en aquesta llista disposen d'un termini de 10 dies hàbils per presentar el certificat o títol de català corresponent a través del registre electrònic de la seu electrònica de la Generalitat de Catalunya.
Han d'adreçar la petició al Departament de Polítiques Digitals i Administració Pública amb el tema Administració Pública, subtema Oposicions amb el número de convocatòria 243.
Si teniu el títol oficial d'EGB, de FP1 o d'ESO o el títol de cursos superiors i heu fet els estudis a Catalunya amb l'assignatura de català aprovada, dirigiu-vos a un institut públic de secundària i demaneu un certificat que acrediti els estudis aprovats i el nivell de català assolit.
Adjunteu el certificat que us expedeixin com a documentació acreditativa.
La informació oficial sobre les equivalències de les titulacions de català és a l' ORDRE VCP/491/2009.
Trobareu el resum d'aquesta ordre a la pàgina Titulacions equivalents als certificats de coneixements de català de la Direcció General de Política Lingüística.
Si us trobeu en alguna de les situacions següents, ho heu de comunicar perquè l'organització pugui, en la mesura possible, ajustar la realització de la prova a la vostra situació:
a) La data de realització de la prova coincideix amb la data del part o els dies immediatament anteriors o posteriors: d'acord amb les bases de la convocatòria (punt 6.3), podeu sol·licitar l'ajornament de la prova.
b) Lactància: sempre que sigui possible, s'habilita un espai per a la lactància.
En aquest cas, s'atura el temps de la prova de l'aspirant i es reprèn quan torna a l'aula.
c) Estat de gestació avançat: les aspirants fan la prova en aules d'incidències/necessitats especials.
d) Guixos, crosses i altres atencions derivades de tractaments mèdics: les persones aspirants fan la prova en aules d'incidències/necessitats especials.
Totes aquestes situacions les heu de comunicar i justificar documentalment tan aviat com sigui possible AMB ANTERIORITAT AL DIA DE LA PROVA.
Durant la fase de concurs es valoren els mèrits següents:
• Els serveis prestats assolits fins a la data de finalització del termini de presentació de sol·licituds:
Consulteu a les bases de la convocatòria les característiques d'aquest mèrit (7.3.1 a)
• Les competències en tecnologies de la informació i la comunicació (ACTIC) assolides fins un cop transcorregut un mes a partir de l'endemà de la realització de la primera prova:
Si l'aspirant té més d'un certificat, es valora només el de nivell més alt.
• Per al personal laboral fix, les proves superades per assolir la condició de personal laboral fix.
Consulteu a les bases de la convocatòria les característiques d'aquest mèrit (7.3.1 c).
Els mèrits a valorar s'al·leguen o acrediten en el termini de deu dies hàbils a comptar des de l'endemà de la publicació de les qualificacions del tercer exercici de la primera prova (test de competències professionals).
Els mèrits d'aquelles persones que presten o han prestat serveis a l'Administració de la Generalitat de Catalunya es valoren d'ofici a partir de les dades que consten al Registre general de personal.
Per això, és important que mantingueu actualitzat el vostre expedient personal.
Les persones aspirants disposeu d'un termini de deu dies hàbils, comptats a partir de l'endemà de la publicació de la valoració provisional dels mèrits, per presentar al·legacions i la documentació acreditativa que considereu oportuna.
• A l'apartat Administració i Funció Pública del web del Departament de Polítiques Digitals i Administració Pública: http://politiquesdigitals.gencat.cat/convocatories
• Al Tauler electrònic de l'Administració de la Generalitat de Catalunya: http://tauler.gencat.cat
• Als apartats "Les meves gestions" o "La meva carpeta" de Tràmits Gencat.
Aquí trobareu informació actualitzada i individualitzada sobre la vostra participació en el procés de selecció.